بنت اليوم

بنت اليوم

من الحان رواية "الانتخابات"، 1923

تقديم فرقة على الكسار

   كلمات 
ده وقتك ده يومك يابنت اليوم

قومى اصحى من نومك بزياداكى نوم

وطالبى بحقوقك واخلصى من اللوم

ليه مانكونشى زى الغربية

ونجاهد فى حياتنا بحرية

شطارة شاطرين قدارة قادرين مين فى خفتنا ودردحتنا مين

معانا شهادات ودبلومات ونعرف بولوتيكا بالسبع لغات

ليه مانكونشى بقى ليه زى الراجل ليه

قولولنا هو زايد عننا ايه

ليه مانكونشى زى الغربية ونجاهد فى حياتنا بحرية

شطارة شاطرين قدارة قادرين مين فى خفتنا ودردحتنا مين

ليه جوزى اللى يتعب تملى ليه يشقى وانا قاعدة فى محلي

اتعاون فى حياته وحياتى وتروق له العيشة وتروق لي

اشمعنا فى اوروبا الستات لهم صوت فى الانتخابات

احنا كمان لازم نفوقهم هنا فى بلادنا ونبقى فوقهم

دى المصرية من نشأتها مفيش زيها ست فى بيتها

إن كان فى محبة بلادها واللا فى تربية اولادها
 شوف كمان 

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى